open-index/open-wikipedia-markdown huggingface dataset:
Bilbao

**Bilbao** ass d'Haaptstad vun der spuenescher Provënz Vizcaya. D'Stad huet am Joer 2007 knapps iwwer 353 000 Awunner (900 000 Awunner an der ganzer Agglomeratioun) an ass déi gréisst am Baskeland.

## Kuckeswäertes
* de Guggenheim-Musée Bilbao
* d'Kathedral
* Dem Jeff Koons säi *Puppy* virum Guggenheim Musée

## Kuckt och
* Lëscht vun de spuenesche Groussstied

## Um Spaweck

* Offiziell Säit vu Bilbao
* Plang vu Bilbao
* Offiziell Säit vun der Handelskummer
* Biller vu Bilbao
NGC 7209

Den **NGC 7209** ass en oppene Stärekoup am Stärebild Lacerta (Eidechs). Den NGC 7209 huet e Wénkelduerchmiesser vu 25 Bouminutten an engvisuell Magnitude vu +7,70&nbsp;mag.
## Entdeckung
Den NGC 7209 gouf den 19. Oktober 1788 vum Wilhelm Herschel entdeckt.
## Kuckt och
NGC 7243

Den **NGC 7243** ass en Oppene Stärekoup am Stärebild Lacerta (Eidechs). Den NGC 7243 huet en Duerchmiesser vun 21' an eng visuell Magnitude vu +6,40&nbsp;mag.

## Entdeckung
Den NGC 7243 gouf de 26. September 1788 vum Wilhelm Herschel entdeckt.
## Kuckt och

* Hickson Compact Group
NGC 7245

Den **NGC 7245** ass en oppene Stärekoup am Stärebild Lacerta (Eidechs). Den NGC 7245 huet e Wénkelduerchmiesser vu 5 Bouminutten an eng visuell Magnitude vu +9,20&nbsp;mag.
## Entdeckung
Den NGC 7245 gouf de14. Oktober 1787 vum Wilhelm Herschel entdeckt.
## Kuckt och
Henry Draper

Den **Henry Draper**, gebuer de 7. Mäerz 1837 zu Prince Edward County, Virginia, a gestuerwen den 20. November 1882 zu New York City, war en US-amerikanesche Physiolog an Astronom.

## Liewen
Den Draper huet als jonke Borscht sengem Papp, dem John William Draper bei der Hierstellung vu Fotoe mat mikroskopesche Preparater fir e Léierbuch gehollef. Hie studéiert Medezin a gouf am Joer 1861 Professer vun der Physiologie an analytescher Chimie op der Universitéit New York. Am Joer 1867 huet hien d'Mary Anna, geb. Palmer bestuet.

Vu Jugend op, huet hien d'Astronomie als Hobby bedriwwen a gouf ee vun de Pionéier vun der Astrofotografie an der Spektrographie. Am Joer 1857 besicht hien op enger Europarees de privaten Observatoire vum Lord Rosse an Irland mat dem 72-Zoll-Teleskop. Am Joer drop huet hien ugefaangen e Spigelteleskop ze bauen, speziell fir Fotoen ze maachen. De Spigelteleskop hat en Duerchmiesser vu 40&nbsp;cm. Hien a säi Brudder, den Daniel hunn zesummen um Grondstéck vum Papp hire Privatobservatoire opgeriicht. Seng detailléiert Beschreiwung vun der Optikhierstellung (e versëlwerte Glasspigel) an d'Montéierung erschéngt 1865 bei der Smithsonian Institution a gouf zu engem Standardwierk fir Optiker. Am Joer 1870 huet hien nach e méi grousst Teleskop gebaut.

No engem Juegdausflug an de Rocky Mountains, hat hie sech béiss erkaalt an ass iwwerraschend op der Héicht vu senger Carrière gestuerwen.

## Leeschtungen
Nieft senger - erfollegräicher - haaptberufflecher Aarbecht als Physiolog huet hie bunnbriechend Leeschtungen als Astronom gemaach: 
Hie fotograféiert 1872 als Éischten de Spektrum vun engem Stär, an zwar dat vun der Vega. Am Joer 1880 geléngt et him als Éischten, eng Foto vun engem Stäreniwwel (Orionniwwel) ze maachen. D'Konstruktioun vum Gitterspektrograph staamt vun him. Den Draper huet doriwwer eraus d'Element Waasserstoff op der Sonn nogewisen.

Weider Éischtleeschtunge sinn de Spektrogramm vun engem Koméit an eng Wäitwénkelfoto vum ganze Koméiteschwäif (Koméit Tebbutt vun 1881), Spektrogramme vum Äerdmound an de Planéite Venus, Mars a Jupiter a schliisslech dee vum Orionniwwel. Déi zu dëser Zäit vun engem mechaneschen Auerwierk ugedriwwe Mechanik fir d'Noféierung vum Teleskop gouf vun him staark verbessert. Sou goufen Astrofotoe mat Beliichtungszäite vun iwwer dräi Stonne méiglech. Weider huet hien och Monographien iwwer Teleskopkonstruktioun a Spektrographie a Fachzäitschrëfte publizéiert.

Seng Fra huet no sengem Doud e groussen Deel vun hirem Ierwen dem Harvard-Observatoire gestëft („Henry Draper Memorial Fund“). Heimat konnt d'Editioun vun engem ëmfangräiche Stärekatalog (néng Bänn, 1918-1925) finanzéiert ginn. Dëse gouf vum Annie Cannon an dem Edward C. Pickering erstallt an huet iwwer 350.000 Stäre mat hire Spektralklassen opgelëscht.

Nom Draper benannt ass d'„Draper-Klassifikatioun“ vun de Stärespektren, dem Henry-Draper-Katalog, d'Henry Draper Medal fir besonnesch Leeschtungen um Gebitt vun der Astrophysik souwéi e Moundkrater.

## Um Spaweck

## Kuckt och
Sotschi

**Sotschi** (russ.: *Сочи*) ass eng russesch Stad um Schwaarze Mier an der Regioun Krasnodar, no bei der georgescher Grenz. Si ass mat hire ronn 340.000 Awunner (Stand 2010) e bekannte Kurort an eng beléifte Vakanzendestinatioun.

Sotschi gouf vum Internationalen Olympesche Comité ausgewielt, fir do 2014 déi 22. Olympesch Wanterspiller auszedroen. Hei sollen och d'Foussball-Weltmeeschterschaft 2018 an de Grousse Präis vu Russland vun der Formel 1 organiséiert ginn.

## Um Spaweck

* Offiziell Säit vun der Stad 
* Touristeninformatiounen
Paris-Rennes

**Paris-Rennes** war eng Vëloscourse, déi a Frankräich gefuer gouf.

## Historique
Déi éischt Oplo vu *Paris-Rennes* war den 10. August 1902 a gouf vum Vëlosclub *Pédale Rennaise* organiséiert.

## D'Gewënner
* 1902: Louis Trousselier 
* 1927: Raymond Decorte 
* 1928: Nicolas Frantz 
* 1929: Aimé Deolet 
* 1930: Paul Le Drago 
* 1931: Emile Joly 
* 1932: Albert Barthelemy 
* 1933: René Le Greves 
* 1934: Alfons Schepers 
* 1935: Georges Speicher 
* 1936: Manuel Garcia 
* 1937: Albert Beckaert 
* 1938: Raymond Louviot 
* 1939: Sylvain Marcaillou 

## Um Spaweck
* ''Paris-Rennes'' op der Websäit vu ''Mémoire du Cyclisme''
Alrischa (Stär)

Den **Alrischa** (arab. "d'Seel") ass den Numm vum Stär α Piscium (Alpha Piscium), Haaptstär am Stärebild Fësch. Den Alrischa ass en enken Duebelstär mat engem Wénkelofstand vun 1,8" tëscht de béide Komponenten (Positiounswénkel: 265 Grad). Den Haaptstär huet eng Hellegkeet vu +3,82&nbsp;mag a gehéiert zu der Spektralklass A0pSiSr. De Begleeder huet eng Hellegkeet vu +5,23&nbsp;mag a gehéiert zu der Spektralklass A3m. Seng Distanz zu eiser Äerd ass ronn 140 Liichtjoer (Hipparcos- Miessung).

**[[Koordinaten]]** (Equinoxe J2000.0)

* Rektaszensioun 2h2m2,7s
* Deklinatioun	+2°45'49"
Minaucourt-le-Mesnil-lès-Hurlus

**Minaucourt-le-Mesnil-lès-Hurlus** ass eng franséisch Gemeng am Departement vun der Marne an der Regioun Grand Est.

Minaucourt-le-Mesnil-lès-Hurlus 948 fir d'éischt ernimmt als *Cortis Magnaldi*.

Minaucourt läit am Dall vun der Tourbe, engem Niewefloss vun der Aisne.

D'Gemeng gouf am Éischte Weltkrich komplett zerstéiert, an tëscht 1922 an 1923 erëm opgeriicht, mat Ausnam vun der Uertschaft Le-Mesnil-lès-Hurlus an dem Haff *Beauséjour* déi haut am Militärcamp vu Suippes leien.

Vun der Kierch vu Minaucourt déi schwéier beschiedegt gouf, war den Altor aus dem 15. Joerhonnert erhale bliwwen a gouf als historescht Monument klasséiert. E steet haut am Musée vu Châlons. 
### Nopeschgemengen

*Wargemoulin-Hurlus
*Saint-Jean-sur-Tourbe
*Laval-sur-Tourbe
*Massiges

### Kuckeswäertes
**Nécropole Nationale du Pont de Marson*

* Kierch Notre Dame de Minaucourt-Le Mesnil-les-Hurlus
Ira Sprague Bowen

Den **Ira Sprague Bowen**, gebuer den 21. Dezember 1898 zu Seneca Falls, New York, USA, a gestuerwen de 6. Februar 1973, war en US-amerikaneschen Astronom an Astrophysiker.

1919 huet de Bowen den Oberlin College erfollegräich ofgeschloss an ass op d'University of Chicago gaangen. Hien huet do zesumme mam Albert Abraham Michelson studéiert an 1926 säi PhD gemaach.

1927 huet de Bowen entdeckt, datt dat hypothetescht Element Nebulium kee cheemescht Element ass. Hien huet dofir d'ultraviolett Spektre vun héichioniséierten Atomen ënnersicht a seng Erklärung vun den net identifizéierte staarke grénge Spektrallinne war déi vun de verbuedene Linne vu Sauerstoff a Stéckstoff. Déi triede virun allem an interstellare Gas- a Moleküllwolleken op.

De Bowen war vun 1948 bis 1964 Direkter vum Mount Wilson-Observatoire a vum Palomar-Observatoire.

Zu sengen Éieren ass e Moundkrater genannt ginn, geneesou wéi een Asteroid 3363 Bowen.

## Auszeechnungen
* 1942 Henry Draper Medal
* 1949 Rumford-Präis
* 1957 Bruce Medail
* 1964 Henry Norris Russell Lectureship
* 1966 Goldmedail vun der Royal Astronomical Society

## Noruff
*  QJRAS '''15''' (1974) 193

## Kuckt och

## Um Spaweck
*  Bruce Medal page
*  Awarding of Bruce medal: PASP '''69''' (1957) 105
*  Awarding of RAS gold medal: QJRAS '''7''' (1966) 114
Paris-Nancy

**Paris-Nancy** war eng Vëloscourse, déi a Frankräich gefuer gouf.

## Historique

## D'Gewënner
* 1914: Maurice Brocco 
* 1919: Francis Pelissier 
* 1920: Romain Bellenger 
* 1921: René Chassot 
* 1922: Henri Pélissier 
* 1923: Lucien Rich 
* 1924: Joseph Muller 
* 1925: Lucien Rich 
* 1930: Ernest Neuhard 
* 1932: Nicolas Frantz 

## Um Spaweck
* ''Paris-Nancy'' op der Websäit vu ''Mémoire du Cyclisme''
Iota Aquilae

De **Iota Aquilae** och **Al Thalimain** genannt ass den Numm vun engem Stär am Aquila (Aadler). De Stär huet eng visuell Magnitude vun 3,44&nbsp;mag. a gehéiert zu der Spektralklass B9Vn.

## [[Koordinaten]] ([[Equinoxe]] 2000)
* Rektaszensioun: 19h06m14.90s 
* Deklinatioun: -04°52'57.0"
Lambda Aquilae

De **Lambda Aquilae** ass e Stär am Stärebild Aquila (Aadler). De Lammda Aquilae huet eng visuell Magnitude vun 3,44&nbsp;mag. a gehéiert der Spektralklass B9Vn un.

## [[Koordinaten]] ([[Equinoxe]] 2000)
*Rektaszensioun: 19h06m14.90s 
*Deklinatioun: -04°52'57.0"
Dabih Major (Stär)

Den **Dabih Major** (och nach **Giedi** genannt) ass den Numm vum Stär β Capricorni (Beta Capricorni).

**Dabih** ass den arabeschen Numm fir "Schliechter". Et ass en Duebelstäresystem am Stärebild Capricornus a ka wéinst sengem grousse Wénkelofstand vun 205" ouni Problemer mat enger Spektiv opgeléist ginn. Den Haaptstär huet eng visuell Magnitude vun 3,1&nbsp;mag. an ass en orangeroude Stär mat schwéier interpretéierbarem Spektrum, dat ongeféier der Spektralklass K entsprécht. Hien huet eng Uewerflächentemperatur vu 4900 Kelvin, déi 600-fach Sonneliichtkraaft an de 35-fachen Duerchmiesser vun eiser Sonn. De 6,1&nbsp;mag helle Begleeder, huet e Positiounswénkel vun 267 Grad zum Haptstär, an ass e B9-Ris mat 40-facher Sonneliichtkraaft.
De Beta Capricorni ass 330 Liichtjoer vun eisem Sonnesystem ewech.

**[[Koordinaten]]** (Equinoxe J2000.0)
* Rektaszensioun: 20h21m00,7s
* Deklinatioun::-14°46'53"

## Um Spaweck
*  http://www.astro.uiuc.edu/~kaler/sow/dabih.html
Badonviller

**Badonviller** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

Badonviller läit op enger Héicht vun 334 Meter am Dall vun der Blette, engem Niewefloss vun der Vezouze un den Ausleefer vun de Vogesen. D'Awunner gi *Badonvillois* genannt.

D'Devise vun der Uertschaft, *Calme dans la tourmente*, déi am Wope steet, ass och op der Primärschoul agravéiert.

## Wopen
Beschreiwung vum Wopen am Originaltext:

*De gueules semées de croisettes, recroisetées au pied fiché d'or à deux saumons adossés de même l'écu, portant suspendu les croix de guerre au naturel, surmontée d'une couronne murale sommée de trois tours d'or maçonnées de sable et accosté de deux branches de sinoples (chêne et laurier) croisées en pointe et liées degueules par un ruban du même auquel est suspendue l'étoile de Légion d'honneur et devise:" Calme dans la tourmente " *

## Geschichtleches

Badonviller gouf an der gallo-réimescher Zäit gegrënnt a war vum 13. Joerhonnert un eng Festung. D'Festung gouf am Drëssegjärege Krich ofgerappt.

Et war d'Haaptstad vun der Grofschaft Salm-en-Vosge an duerno vum Fürstentum Salm. 1751 sinn d'Prënze vu Salm op Senones geplënnert. Badonviller blouf awer fir eng kuerz Zäit nach d'Haaptstad vun der Grofschaft, bis déi bei d'Herzogtum Loutrengen geprafft gouf.

Badonviller hat an den zwéi Weltkricher vill ze leiden, besonnesch am éischten, wéi sech am Februar/Mäerz 1915 um Col de la Chapelotte bei Angomont ferm bekricht gouf. D'Monument vun de Gefalenen an den Zaldotekierfecht sinn zu Badonviller.

## Légion d'Honneur
Badonviller ass eng vun de 64 franséische Gemengen déi d'Légion d'honneur kruten.
* Citatioun vum 2. Abrëll 1929:
*Ayant eu à supporter au début des hostilités les souffrances de l'occupation, et la destruction systématique de l'envahisseur, sut conserver ensuite, au cours de nombreux bombardements qui se succédèrent jusqu'à l'armistice, un courage stoïque au milieu des privations de toutes sortes, et du danger continuel, prouvant ainsi l'indomptable énergie de ses habitants et leur foi en la victoire*

## Nopeschgemengen
* Fenneviller 
* Bréménil
* Neuviller-lès-Badonviller

## Bekannt Leit déi zu Badonviller gebuer sinn
*Den Astronom Charles Messier
*De Moler Jean-Baptiste Claudot
## Kuckeswäertes
*Den Tanks *Mort-Homme* aus der 2. Division blindée vum Generol Leclerc.
*D'Sprangburen
*D'Romanesch Kierch mat engem Klackespill dat de Big Ben nospillt.
*Déi al Faiencerie

## Um Spaweck

* D'Websäit vu Badonviller
* Privat Websäit Badonviller, le village, son histoire
Verdeeler Lummen

De **Verdeeler Lummen** ass en Autobunnsverdeeler an der belscher Provënz Limburg am Nordoste vu Lummen. E verbënnt d' Autobunn A2 (E314) mat der Autobunn A13 (E313).

Et ass e Verdeeler mat Kreesverkéier.
NGC 2841

Den **NGC 2841** ass eng Spiralgalaxie am Stärebild Ursa Major. Den NGC&nbsp;2841 huet eng Wénkelausdeenung vun 8,1'&nbsp;×&nbsp;3,5' an eng visuell Magnitude vu +9,3&nbsp;mag. An dem NGC&nbsp;2841 goufe mat SN 1912A, SN 1957A, SN 1972R und SN 1999by e ganze Koup vu Supernovaen observéiert.

## Entdeckung
D'Galaxie NGC 2841 gouf den 9. Mäerz 1788 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
*  Sternenhimmel aktuell
*  GoBlack
*  Chandra Beobachtung
*  Deep Sky Browser
*  NOAO
*  Supernova 1999by in Spiral Galaxy NGC 2841
*  NASA/IPAC EXTRAGALACTIC DATABASE
*  SEDS
## Aner Biller

Image:NGC2841 3.6 8.0 24 microns spitzer.png|NGC 2841 Foto vum Spitzer-Weltraumteleskop am Infrarout
Image:NGC2841.jpg|Amateurastronomesch Foto
Blette

D**'Blette** ass e franséische Floss am Departement Meurthe-et-Moselle.

Si huet hir Quell an de Bëscher am Oste vu Badonviller um Lieu-dit *La Grande Nablotte* op enger Héicht vu 480 Meter, nërdlech vum Séi vu Pierre-Percée dem gréisste Stauséi a Loutrengen.

Si leeft vun der Quell aus no Westen duerch Badonviller, Saint-Maurice-aux-Forges, Montigny a Mignéville, fir tëscht Herbéviller a Saint-Martin an d'Vezouze ze lafen.

Op Kaarten aus dem 18. Joerhonnert huet se den Numm *Lemblene*.
Conseil national du livre

De **Conseil national du livre (CNLi)** ass e konsultatiivt Organ dat dem Lëtzebuerger Kulturministère ënnersteet. En ass duerch d'ministeriellt Reglement vum 15. Januar 1998 gegrënnt ginn.

Am Artikel 23 vum Gesetz vum 25. Juni 2004 iwwert d'Reorganisatioun vun de Kulturinstituter gëtt den CNLi frësch bestëmmt a fonctionéiert elo ënnert der Verantwortung vum Lëtzebuerger Literaturarchiv. Am groussherzogleche Reglement vum 5. Februar 2007 gëtt d'Organisatioun vum CNLi festgeluecht. An deem Reglement gëtt och dat vun 1998 ofgeschaaft.

## Missioun vum CNLi

### Originalmissioun vun 1998
*Le Conseil national du Livre est un organe consultatif qui a pour mission générale d'analyser les demandes d'aide et de subvention adressées au Ministère de la Culture selon leur conformité avec l'objectif de promouvoir la création littéraire et la diffusion d'ouvrages à valeur littéraire.*

*Il a encore pour mission d'étudier, à la demande du Ministère de la Culture, des dossiers techniques ponctuels portant sur les aspects commercial, fiscal, juridique, tant à l'échelle nationale qu'internationale, de la création littéraire. A cet effet, il pourra être invité à participer à des réunions du groupe de travail interministériel « édition».*

*Le Conseil national du Livre sera chargé de toute autre mission qui lui sera confiée par le Ministre de la Culture, voire même par le Gouvernement, et qui rentre dans le cadre de ses attributions.*

### Missioun zanter 2004
*...en tant qu'organe consultatif, a pour mission d'analyser les demandes d'aide et de subvention adressées au ministre ayant la Culture dans ses attributions, selon leur objectif de promouvoir la création littéraire et sa diffusion. Il a en outre pour mission d'étudier les dossiers lui soumis par ledit ministre en rapport avec la création littéraire, les prix littéraires nationaux ou le domaine de l'édition.*

## Membere vum CNLi
Am Februar 2007 goufe follgend Leit fir e Mandat vun dräi Joer, dat kann erneiert ginn, an de Conseil genannt:

President vum Conseil national du livre war den Dirk Sumkötter.

De 16. Abrëll 2007 huet de Jhemp Hoscheit seng Demissioun ginn. De 7. Mäerz 2008 goufen duerch e groussherzoglecht Reglement d'Alexandra Fixmer an de Jhemp Hoscheid duerch d'Susanne Jaspers an d'Carmen Heyar ersat.

Iwwert d'Jore koum et nach zu e puer Remaniementer an zanter August 2019 si follgend Leit Member vum Conseil:
Xzibit

Den **Xzibit**, eigentlech *Alvin Nathaniel Joiner*, gebuer den 18. September 1974 zu Detroit am Michigan, ass en US-amerikanesche Rapper, Showmaster a Schauspiller.

## Säi Liewen
Hien ass am Aarmequartier vun Detroit opgewuess. Seng Mam ass gestuerwe wéi hien 9 Joer al war. Op senger Plack *Man Vs. Machine* huet hien d'Lidd mam Titel "Missin' U" fir si geschriwwen. Säi Pap huet sech duerno nees bestuet, huet awer ugefaangen den Alvin ze schloen.

## Seng Placken
* 1996: *At The Speed Of Life* 
* 1998: *40 Dayz & 40 Nightz* 
* 2000: *Restless* 
* 2002: *[[Man Vs. Machine]]* 
* 2004: *[[Weapons Of Mass Destruction]]* 
* 2006: *[[Full Circle]]*

## Um Spaweck
Prix Tony-Bourg

De **Prix Tony-Bourg** ass e lëtzebuergesche Literaturpräis, deen nom lëtzebuergesche Professer, Auteur, Linguist a Literaturkritiker Tony Bourg (1912-1991) genannt gouf. Dëse Literaturpräis gouf 1993 vum *Centre culturel français* a vun der Bank *BNP Paribas Luxembourg* an d'Liewe geruff. En hätt sollen all zwee Joer vergi ginn, gouf dat awer bis ewell eréischt zwou Kéieren.

## Laureaten
* 1993: Jean Portante fir *"Ouvert Fermé"* a Jean Sorrente fir *"Nuits"* (ex aequo);
* 1998: Félix Molitor fir *"Les deux ailes du chant"*.

## Literatur
* Asselborn, Jean-Claude (=Jean Sorrente), 1994. Nuits. Roman. 111 p. Éd. Phi n° 349, Echternach. Rapid Press, Luxembourg.
* Molitor, Félix, 1998. Les deux ailes du chant. Poèmes. Collection graphiti n° 22. 93 p. Éd. Phi, Echternach; Écrits des Forges, Trois-Rivières. [dessins de Marie Anne Dumas]
* Portante, Jean, 1994. Ouvert fermé. Poèmes. Collection graphiti Bd. 5. 124 p. Éd. Phi, Echternach. Rapid Press, Luxembourg. [avec des dessins de Marek Szczesny; couv.: Fränz Dasbourg]

## Um Spaweck
* Den Tony-Bourg-Präis op der Websäit vum Autorenlexikon
Herbéviller

**Herbéviller** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

Herbéviller läit um Zesummefloss vun der Blette an der Vezouze.

D'Uerschaft war am Éischte Weltkrich deelweis zerstéiert ginn, an d'Kierch huet no 1918 frësch missen opgeriicht ginn.

Et kann en nach Iwwerreschter vum Schlass vu Lannoy gesinn, mat engem sechseckegen Tuerm aus dem 16. Joerhonnert.

### Nopeschgemengen

*Saint-Martin (Meurthe-et-Moselle)
*Pettonville
*Réclonville
*Ogéviller

## Kuckeswäertes
*D'Parkierch *Saint-Germain*
Michel Weyler

De **Michel Weyler**, gebuer 13. Abrëll 1851 zu Iechternach, a gestuerwen den 23. August 1926 zu Ettelbréck, war e lëtzebuergesche Moler. Hie gëtt, gradewéi de Michel Sinner, als groussen Ettelbrécker Moler betruecht.

Hien huet op der École des beaux-arts zu Paräis studéiert an huet Natures morten, Landschaften an och Portraitë gemoolt. De Musée National d'Histoire et d'Art zu Lëtzebuerg an och d'Ettelbrécker Gemeng sinn am Besëtz vun ettleche vu senge Biller.

De Michel Weyler huet 1881 ee Wierk mam Titel "Une Table de Cuisine" um Salon des Champs Elysées ausgestallt.

## Seng Wierker
* De Carlo Hemmer hat dräi Biller vum Michel Weyler, déi hie bei sengem Doud der Ettelbrécker Gemeng vermaach huet.

** D'Schofsbréck bei Waarken (Ueleg op Karton),
** Stilleben 1 (Ueleg op Holz),
** Stilleben 2 (Ueleg op Holz),

## Biller

File:Michel Weyler - Fillette en robe bleue - 1899.jpg|Fillette en robe bleue
Fichier:Weylerschoofsbréck 001.jpg|D'Schofsbréck iwwer d'Waark.

## Literatur
* Bour, Roger: *Portraits. Wer ist wer in Luxemburg? 1500 bedeutende Persönlichkeiten aus 1500 Jahren Geschichte, Politik, Wissenschaft, Kunst, Literatur, Musik, Sport usw*., Eigenverlag, Vertrieb Imprimerie St. Paul, Lamadelaine 2000, 317 S., 1 980 Fr.

## Um Spaweck

## Kuckt och
* Lëscht vu lëtzebuergesche Konschtschafenden
Vezouze

D**'Vezouze** ass e franséische Floss am Departement Meurthe-et-Moselle.

D'Vezouze entsteet zu Cirey-sur-Vezouze aus dem Zesummefloss vun zwou Baachen dem *Val* an dem *Châtillon* déi aus zwou Griechten aus dem Westhank vum Massif du Donon kommen. Den Zesummefloss vun den zwou Baache läit op enger Héicht vu ronn 320 Meter.

Duerno leeft de Floss no Weste laanscht den Haff *Haute-Seille* a kuerz viru Frémonville leeft beim Bësch *Les Ravenottes* vu riets de *Ruisseau d'Herbas* dran.

Si leeft da weider op Blâmont wou vu riets d'Baach *Voise* draleeft an e puer honnert Meter méi wäit kënnt vu lénks d'Baach *Vacon* dobäi déi vu Barbas erofkënnt.

Déi nächst Uertschaft um Passage ass Domèvre-sur-Vezouze, an duerno ass se schonn am flachen Deel vun hirem Laf wou et mat ville Kréngele weider op Saint-Martin wou um Flouer *Le Bout des Grands-Prés* de *Ruisseau des Étangs d'Albe* draleeft.

Op der Héicht vun Herbévillers gëtt se vu lénks vun der Blette gefiddert, a Gläich duerno leeft och vu lénks de *Ravin de Charpont* dran.

Kuerz viru Frémenil kënnt vu lénks d*'Verdulette* a vu riets de *Ruisseau de lÉtang* dee seng Quell am *Bois de l'Étang* huet, dobäi.

Laanscht Bénaménil wou se sech souguer an hiren eegene Kréngele verschleppt, geet et laanscht Manonviller, Thiébauménil weider op Marainviller.

Do leeft vu riets de *Ruisseau des Amis* dran, éiert se ënner der Departementale D161 erduerch muss.

Bei Croismare deelt se sech fir eng kuerz Streck an zwee. Hei kann een Iwwerreschter vu fréiere Mäandere gesinn, déi och wann d'Baach méi héich gëtt direkt voller Waasser sinn. Do kommen och vu riets de *Ruisseau de Vicaire* an de *Ruisseau du Bruchet* dobäi.

Nodeem se ënner der Departementale D160 erduercht ass kritt se vu lénks hire leschten Niewefloss d *Grande Bavoire* a laanscht Chanteheux leeft se weider bis se kuerz viru Lunéville um lieu-dit *Haut-Rivage* si sech nach eng Kéier an zwee deelt.

Een Aarm leeft weider no Westen an den aneren dréint no Nordweste bis bei d'Uertschaft Jolivet, wou et dann no Südwesten zeréckgeet a Richtung Lunéville, an op der Héicht vum Stadion vu Lunéville erëm Uschloss un den Haaptaarm kritt. Deen Deel deen tëscht den zwéin Äerm läit, heescht dofir och *Entre Deux Eaux*.

Duerno muss se duerch Lunéville an am Weste vun der Stad op der Héicht vun der Departementale D31, spléckt si sech erëm eng Kéier fir just virun hirer Mëndung an d'Meurthe um Bord vum *Bois de St. Anne* erëm zesummen ze lafen.

D'Vezouze huet eng Längt vu ronn 75&nbsp;km a si verléiert op hirem Laf 100 Meter un Héicht.
Saint-Martin (Meurthe-et-Moselle)

**Saint-Martin ** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

Saint-Martin läit am Dall vun der Vezouze.

### Nopeschgemengen
* Herbéviller
* Blémerey
* Fréménil
* Chazelles-sur-Albe
### Kuckeswäertes
*D'Kierch aus dem 18. Joerhonnert. Den Tuerm huet e Suedeldaach.
*D'Loretto-Kapell op engem Merowengesche Kierfecht déi no 1918 frësch opgeriicht gouf.
Messier 82

De **Messier 82** (och als **NGC 3034** bezeechent) ass eng irregulär Spiralgalaxie mat den Ofmiessungen 11,2' × 4,3' an der visueller Magnitude vu +8.60&nbsp;mag am Stärebild Ursa Major. Laang Zäit gouf den M 82 dem irreguläre Galaxientyp bäigeschriwwen. Nei Ënnersich am Noen Infrarout weisen awer Spiraläerm. D'Galaxie kënnt domat dem morphologeschen Typ vun enger Balkespiralgalaxie (Sbc) méi no, d.&nbsp;h. d'Äerm kommen aus den Enner, an dësem Fall, net besonnesch laange Balken eraus.

An hirer Géigend ass déi hell Spiralgalaxie M 81, mat där si e physikalesch gebonnent Puer an de Kär vun der ronn 12 Millioune Liichtjoer wäiter M81-Galaxiëgrupp mécht. Duerch déi Wiessselwierkung mat M81 bei engem noe Laanschtfléie viru 500 Millioune Joer ass d'Galaxie M82 staark verännert ginn. An hirem bannenzege Beräich huet sech den Undeel, mat den neie Stären aus der interstellarer Matière staark erhéicht. (Starburst). Doduerch ass den M 82 eng vun den hellsten Infraroutgalaxien, an eng vun den hellste Galaxien am Radioberäich (*Ursa Major A*). Als Folleg vum Starburst entsteet duerch Supernovaexplosiounen eng turbulent Gasbeweegung, déi als Ausstréimung vertikal zum Galaxienniveau vun M 82 observéiert gëtt. Duerch hir Noperschaft an hir Hellegkeet ass den M 82 eng vun deene mat am Beschten ënnersichte Starburstgalaxien.

Den M 82 huet an engem vun senge Stärekéip eng ultrahell Röntgenquell, den M 82 X-1, méiglecherweis e mëttelschwéiert schwaarzt Lach mat enger Mass vun 200 bis 5000 Sonnemassen, dee vun engem iwwerschwéiere Stär ëmkreest gëtt.

## Entdeckung
D'Galaxie Messier 82 gouf den 31. Dezember 1774 vum däitschen Astronom Johann Elert Bode entdeckt.
## Aner Biller

Fichier:Hs-2006-14-i-xlarge_web.jpg|Infratrotfoto vum SST.
Fichier:Hs-2006-14-h-full_jpg.jpg|Röntgenfoto vum Chandra.
Fichier:Messier82.jpg|Messier 82 vum 2MASS
Fichier:M81_M82.jpg|Amateurfoto vun M 81 und M 82


## Kuckt och

## Um Spaweck
*  Hubble Space Telescope
*  Chandra X-Ray Observatory
*  Spitzer Space Telescope
*  Ursa Maior A (M81)
*  M82 bei SEDS
*  Entdeckung der Spiralarme von M 82
*  Über die Röntgenquelle X-1
*  DSS Images for NGC 3000 through NGC 3099
*  SEDS
*  NASA/IPAC EXTRAGALACTIC DATABASE
Paris-Longwy

**Paris-Longwy** war eng Vëloscourse, déi vun 1924 bis 1929 a Frankräich gefuer gouf.
## Historique

## D'Gewënner
* 1924: Théo Wynsdau 
* 1925: Julien Delbecque 
* 1926: Denis Verschueren 
* 1927: Nicolas Frantz 
* 1928: Jempy Engel 
* 1929: Joseph Demuysere 

## Um Spaweck
* ''Paris-Longwy'' op der Websäit vu ''Mémoire du Cyclisme''
Megrez (Stär)

De **Megrez** ass de Stär δ Ursae Maioris (Delta Ursae Maioris). En huet eng visuell Magnitude vu +3,4&nbsp;mag. a gehéiert zu der Spektralklass A2. Seng Distanz zur Äerd ass zirka 81 Liichtjoer (Hipparcos Datebank). En aneren Numm fir de Megrez ass: *Kaffa*.

**[[Koordinaten]]** (Equinoxe 2000)

*Rektaszensioun 12h15m25s
*Deklinatioun	+57°1'56"
Muscida (Stär)

De **Muscida** (och Muskida, "d'Hondschnëss") ass de Stär ο Ursae Maioris (Omicron Ursae Maioris) am Stärebild Ursa Major.

De Muscida gehéiert zu der Spektralklass G4 an huet eng visuell Magnitude vu +3,35m. De Muscida ass ronn 184 Liichtjoer vun eiser Sonn ewech.

**[[Koordinaten|Koordinate]]** fir d'Equinoxe 2000:

*Rektaszensioun: 8h 26m 7s
*Deklinatioun: +60°53'0"
Tania Borealis (Stär)

Den **λ Ursae Majoris** (*Lambda Ursae Majoris*, kuerz *λ UMa*) ass e Stär vun der Spektralklass A2&nbsp;IV. Hie läit am Stärebild Ursa Major an huet eng Hellegkeet vun 3,45&nbsp;mag. Seng Distanz zu eisem Sonnesytem läit bei zirka 134 Liichtjoer.

De Stär huet den historeschen Eegennumm **Tania Borealis**. Den Numm *Tania* bedeit den "zweete (Sprong vun der Gazell)", *borealis* (lat.) steet fir "nërdlech".

D*'[[International Astronomesch Unioun|I.A.U.]]* huet den 20. Juli 2016 den historeschen Eegennumm *Tania Borealis* och als standardiséierten Eegennumm fir de Stär festgeluecht.

## Um Spaweck
* SIMBAD
Cirey-sur-Vezouze

**Cirey-sur-Vezouze ** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

Cirey läit wéi den Numm et seet am Dall vun der Vezouze déi do duerch den Zesummelaf vum *Val* a vum * Châtillon* entsteet. Am Oste vu Cirey läit de Massif du Donon

D'Awunner vu Cirey nenne sech selwer *Les Loups*.

D'Uertschaft war fréier Besëtz vum Bistum Toul, a goung dunn 1286 un de Bistum Metz.

Cirey war de Sëtz vun der Zisterzienserabtei *Haut-de-Seille* déi do 1140 gegrënnt gouf, a 1789 zerstéiert gouf.

Cirey gouf 1552 u Frankräich ugeschloss.

Am Joer 1801 gouf do eng Glasmanufaktur opgeriicht, a Cirey ass Haaptuert vum Kanton zanter 1873.

Am Éischte Weltkrich wat Cirey vum éischten Dag bis den 11. November 1918 vun de Preise besat.

## Fir dohin
Cirey-sur-Vezouze ass mam Auto eng 200 Kilometer vun der Stad Lëtzebuerg ewech; d'Streck féiert iwwer Metz an Nanzeg.

## Nopeschgemengen
* Petitmont
* Val-et-Châtillon
* Harbouey
* Tanconville

## Leit déi mat der Uertschaft ze dinn hunn
* De Charles Thomas, Ënneroffizéier an der franséischer Arméi virum Zweete Weltkrich, an am Krich ee vun den Haaptleit an der FFI, gouf am Bësch vu Cirey vun der Gestapo higeriicht. E Stèle op der Plaz, wou hie mat 3 Komeroden erschoss gouf, erënnert dodrun.

## Kuckeswäertes
* Déi neoklassesch Kierch St. Bernard vun 1839 mat der Uergel vun 1883.
*D'Reschter vun der Abtei *Haute-Seille* an d'Ruine vun der Fass vun der Kierch aus dem 12. Joerhonnert déi als historescht Monument klasséiert sinn.
*D'Reschter vum Schlass aus dem 18. Joerhonnert an de Schlasspark.
Tania Australis (Stär)

Den **Tania Australis** (och *El Phekrah*) ass den Numm vum Stär μ (my) Ursae Maioris am Stärebild Ursa Major (Grousse Bier).

Den Tania Australis gehéiert zu der Spektralklass M0III an huet eng visuell Magnitude vu +3,06m. Hien ass zirka 249 Liichtjoer vun eiser Sonn ewech (Hipparcos Datebank). Dat Wuert *Tania* heescht "den zweete (Sprong vun der Gazell)", *Australis* (lat.) steet fir "südlech".

Et ass en hallefreegelméisseg verännerleche Stär a seng Hellegkeet variéiert tëscht +2,99 a +3,33 mag.

**Koordinate** fir d'Equinoxe 2000:
*Rektaszensioun: 10h22m19s
*Deklinatioun: +41°29'27"
Hilde Zach

D**'Hilde Zach**, gebuer de 25. August 1942 zu Innsbruck, an do gestuerwen de 15. Januar 2011, war eng éisträichesch Politikerin.

Si war Buergermeeschtesch vun Innsbruck vun 2002 bis 2010.
Phekda (Stär)

De **Phekda** ass de Stär Gamma Ursae Maioris. De Phekda huet eng visuell Magnitude vu +2,5&nbsp;mag. De Phekda gehéiert zu der Spektralklass A0. Seng Distanz zu eiser Äerd ass 84 Liichtjoer.

#### [[Koordinaten]] ([[Equinoxe]] 2000)
* Rektaszensioun 11h53m50s
* Deklinatioun	+53°41'41"

## Kuckt och
* ABC vun de Stären
* Lëscht vun de gréisste Stären
* Lëscht vun den nooste Stären
* Lëscht vun den hellste Stären
Alula Borealis (Stär)

Den **Alula Borealis** ass den Numm vum Stär ν (ny) Ursae Maioris am Stärebild Ursa Major.

Den Alula Borealis gehéiert zu der Spektralklass K0 an huet eng visuell Magnitude vu +3,7m. Hien ass 250 Liichtjoer vun eiser Sonn ewch.

**[[Koordinaten]]** fir d'Equinoxe 2000:

*Rektaszensioun: 11h15m50s
*Deklinatioun: +33°22'0"
Grote Prijs Gerrie Knetemann

De **Grote Prijs Gerrie Knetemann** ass eng Vëloscourse vun engem Dag, déi zanter 2006 zu Oosterbeek (Gemeng Renkum) an der hollännescher Provënz Gelderland gefuer gëtt. Den Numm vun der Course ass zu Éiere vum hollännesche Vëlossportler Gerrie Knetemann (1951 - 2004).

## Historique
Déi éischt Oplo vun der Course war den 28. Juni 2006 a gouf iwwer eng Distanz vun 156,5&nbsp;km gefuer.

Nodeem d'Course 2006 an der Kategorie NE (national Course) klasséiert war, ass se 2007 an d'Kategorie 1.1 klasséiert ginn. 2007 huet si dunn och zum *[[UCI Europe Tour]]* gehéiert.

## D'Gewënner
### Männer

### Dammen

## Um Spaweck
*  Offiziell Websäit vum ''GP Gerrie Knetemann''
Algiedi Secunda (Stär)

Den **Algiedi Secunda** (och Al Giedi, Algedi, arab: „d'Geess“ oder och „d'Kand“) ass den Numm vum Stär α Capricorni (Alpha Capricorni). Den *Algiedi Secunda* ass scho mat bloussem A ze trennen Duebelstär (Wénkelofstand 6,4') änlech wéi beim Mizar a beim Alcor. Allerdéngs sinn déi zwou Komponente vun *Algiedi Secunda* verschidde wäit ewech, et läit also en opteschen Duebelstär vir. De westleche vun deenen zwéi Stären ass de +4,2&nbsp;mag. hellen Alpha1 Capricorni. Hie gehéiert zum Spektraltyp G3 Ib a läit 1500 Liichtjoer vun der Äerd ewech. Den ëstleche vun deenen zwéi Stären ass de +3,6 m hellen Alpha2 Capricorni vum Spektraltyp G9 III, hien ass nëmmen 120 Liichtjoer vun eis ewech.

**[[Koordinaten]]** (Equinoxe J2000.0)

* Alpha1 Capricorni*
* Rektaszensioun: 20h17m36s
* Deklinatioun: -12°30'36"

* Alpha2 Capricorni*
* Rektaszensioun: 20h18m6s
* Deklinatioun: -12°33'
Lynx (Stärebild)

De **Lynx** (Luchs) ass en onschäinbaart Stärebild um Nordhimmel.

## Beschreiwung
De Lynx besteet aus enger Kette vu liichtschwaache Stären. Nëmmen den hellste Stär, α&nbsp;Lyncis, erreecht déi 3. Gréissteklass. Hien ass och deen eenzege Stär am Stärebild, dee mat engem griichesche Buschtaf bezeechent gëtt. Déi iwwereg Stäre ginn allgemeng mat hirer Flamsteed-Bezeechnungen opgelëscht. Um Himmel ass de Luchs nëmme schwéier auszemaachen. Hien ass an engem relativ stärenaarme Gebitt tëscht dem Grousse Bier an den Zwillingen.

## Geschicht
D'Stärebild gouf vum Astronom Johannes Hevelius agefouert an ass fir d'éischt am Joer 1690 a sengem Himmelsatlas publizéiert ginn. Wéi den John Flamsteed Ufanks vum 18. Joerhonnert d'Stären duerchnummeréiert huet, hunn nach keng genee definéiert Stärebillergrenzen existéiert. Dës goufen eréischt am Joer 1930 vun der IAU festgeluecht. Dobäi goufen e puer Stären, déi vum fréiere Stärebild ze wäit ewech waren, neie Stärebiller zougewisen. Dofir steet de Stär 10 UMa haut am Luchs. Ëmgekéiert steet de 41 Lyncis am Ursa Major.

## Himmelsobjeten

### Stären

Den α&nbsp;Lyncis ass 170 Liichtjoer vun eis ewech. Et ass e Roude Ris mat der Spektralklass K9 III.

### [[Duebelstär]]en

Den 38 Lyncis ass een Duebelstäresystem op enger Distanz vun 90 Liichtjoer vun eisem Sonnesystem. Déi zwou Komponente sinn an de Spektralklassen A2 a G0.

### [[New General Catalogue|NGC]]-Objeten

Am Luchs ass d'Galaxie NGC 2683. Si ass 10 Millioune Liichtjoer wäit ewech.

## Kuckt och

## Um Spaweck
*  Astronomie.de: Stärebild Luchs
Royal Flush

**Royal Flush** ass déi bescht Hand am Poker.

De Royal Flush ass am Fong geholl e Straight Flush, bei deem déi héchst Kaart en Äss ass.

Et gëtt véier verschidde Kombinatiounen, *Schëppen*, *Häerzer*, *Kräizer* a *Rauten*.
André Antony

Den **André Antony**, gebuer de 14. Juli 1932 zu Schëffleng, ass e lëtzebuergesche Schrëftsteller.

Den André Antony war vu Beruff Informatiker an huet eréischt mat 60 Joer ugefaange mat schreiwen.

Hie war Member vum Lëtzebuerger Schrëftstellerverband.

## Publikatiounen
* *Erinnerungen an Pätter. Stammtischdiskussion*. Erzielungen 1996 – 1997
* *Ignis ultimus - Das letzte Feuer*, Roman. 1998, Editpress, Esch ISBN 2-87964-036-9
* *Am Ende steht der Anfang*. Roman. edition fischer am R.G. Fischer-Verlag, 2000, (vergraff). Dat war eng iwwerschafften Oplo vum *Ignis ultimus*.
* *Wandlung durch Chlorophyll*, Humoresk. Goethe Institut, Luxemburg, ISBN 3-88865-194-8 (Luxemburger Literaturpreis für Mehrsprachigkeit 2000)
* *Das Weihnachtsgeschenk der Anna Palowska*, Erzielung. Imprimerie St Paul 2001
* *Der ganz besondere Tag*, Erzielung; *April, April…* Kuerzgeschicht. Imprimerie St. Paul 2002
* *La dernière confession*. Centre Européen pour la Promotion des Arts et des Lettres (CEPAL). (7e Concours Littéraire International – Catégorie: Langues Européennes – 1er Prix Europe 2002)

## Kuckt och
* Lëscht vu lëtzebuergesche Schrëftsteller
Romaine Berens

D**'Aloysia Romaine Berens**, gebuer de 5. September 1940 zu Diddeleng, ass eng lëtzebuergesch Romanistin, Konschthistorikerin a fréier Léierin. Si ass als Duechter vum Jean Berens, genannt Henri, an der Barbara Beringer zu Diddeleng opgewuess. Zurzäit schafft si als fräischaffend Fuerscherin a Schrëftstellerin.

D'Romaine Berens huet 1961 hir Première am Stater Meedercherslycée gemaach an 1963 um ISERP en Diplom als Enseignante. 23 Joer laang war si Primärschoulsléierin zu Téiteng an am Centre de Logopédie an der Stad Lëtzebuerg.

Vun 1984 bis 1989 huet si op der Universitéit Tréier Konschtgeschicht a Romanistik studéiert, an dëse Studium mat engem *Magister Artium* ofgeschloss. Bis 1996 huet si nees a Primaireschoulen enseignéiert, duerno huet se sech zu Fribourg an der Schwäiz am *Séminaire de littérature française*, mam Schwéierpunkt Renaissance-Literatur immatrikuléiert.

2006 huet se zu Bern iwwer d'Thema "*[[Jean Perreal]]s Beitrag zur fürstlichen Memoria in Brou, Stiftung und Grablege der Margarethe von Österreich*" promovéiert.

## Publikatiounen
* *Herkunft und Identität von Jean Perreal im Lichte der Renaissance-Literatur*. Lëtzebuerg, 2001. ISBN 2-87996-950-6
* *Die Beziehung des Hofmalers Jean Perreal zu Margarethe von Österreich, Regentin der Niederlande. Ein lyrischer Dialog*. Tréier 2003. ISBN 3-88476-602-3
**Die spätmittelalterlichen Einhorn-Teppiche in Paris und New York*. Editor: Marc Ollivier, ISBN 978-99959-6-110-7
**Eine Schottenkönigin als "Dame à la Licorne"*. Editor: Marc Ollivier, ISBN 978-99959-6-112-1

## Kuckt och
* Lëscht vu lëtzebuergesche Schrëftsteller
## Um Spaweck
* http://www.perreal-research.net (fir weider Publikatiounen)
Raoul Biltgen

De **Raoul Biltgen**, gebuer den 1. Juli 1974 zu Esch-Uelzecht, ass e lëtzebuergesche Schauspiller, Schrëftsteller, Kolumnist a Psychotherapeut („in Ausbildung unter Supervision“).

De Raoul Biltgen ass 1993 op Wien geplënnert an huet do ugefaange fir Iwwersetzer an Dolmetscher ze studéieren, an ass dunn op e Studium vun der Schauspillerei iwwergewiesselt, dat en op der Konservatorium Wien Privatuniversität ofgeschloss huet.

Hie war Schauspiller am Ensembel vum *Vorarlberger Landestheater* zu Bregenz, duerno Dramaturg um *Theater der Jugend* zu Wien.

Hie lieft als fräie Schauspiller a Schrëftsteller zu Wien. Zanter 2010 schreift hien eemol an der Woch eng Chronik iwwer Sexualitéit an e schafft zanter 2015 och als Psychotherapeut („in Ausbildung unter Supervision“) bei der *Männerberatung Wien*.

De Raoul Biltgen ass de Brudder vum François Biltgen.
 
## Publikatiounen
* Kuerz Prosa ënner anerem an  a Les Cahiers Luxembourgeois

### Bicher
* *Manchmal spreche ich sie aus*, Gedichter, Op der Lay, Esch-Sauer, 1999, ISBN 2-87967-069-1
* *Heimweg*, Trilogien, Op der Lay, Esch-Sauer, 2000, ISBN 2-87967-078-0
* *perfekt morden*, Roman, Molden Verlag, Wien, 2005. ISBN 3-85485-143-X
* *einer spricht*, Monologe, Op der Lay, Esch-Sauer, 2007, ISBN 978-2-87967-150-5
* *Und Danke für den Apfel: Eine kurze Geschichte der Menschheit.* Amalthea, Wien 2013. ISBN 978-3-85002-860-8

### Theaterstécker (Auswiel)
**Nachspiel, ein kurzes Stück Theater*, Thomas Sessler Verlag, Wien, Uropgefouert am Schauspielhaus Wien, Oktober 2000
**Ene Mene Mu*, Uropgefouert am Oktober 2002 um Gerhard-Hauptmann-Theater Zittau, Thomas Sessler Verlag, Wien
**I Will Survive*, Uropgefouert am Februar 2006 um Théâtre National du Luxembourg, Thomas Sessler Verlag, Wien
**Kazachok ein Jugendstück*, Uropgefouert am Juni 2002 ënner dem Titel "Sirtaki für Anfänger", Thomas Sessler Verlag, Wien
**Nick*, Uropgefouert am Juni 2007 am Vorarlberger Landestheater Bregenz. Thomas Sessler Verlag, Woem
**Restroom.* Uropgefouert am Januar 2005 am Vorarlberger Landestheater Bregenz. Thomas Sessler Verlag, Wien
**Aloha!* Uropgefouert am Mee/Juni 2005 am Vorarlberger Landestheater Bregenz, Thomas Sessler Verlag, Wien
**IVAN - 16 Joer.* Uropgefouert am Kader vun *divan/die Couch* - Abtei Neimënster, Oktober 2004
**Der Mörder ist immer der Henker, eine Art Kriminalstück in C-Moll*, Thomas Sessler Verlag, Wien
**Phalli*, Thomas Sessler Verlag, Wien, Uropgefouert am Theater an der Gumpendorfer Straße, Wien März 2010
**Die Geschichte der Menschheit in 90 Minuten*, Thomas Sessler Verlag, Wien, Uropgefouert am Theater an der Gumpendorfer Straße, Wien März 2011
**Haifisch im Netz*, Thomas Sessler Verlag, Wien, Uropgefouert am Theater Hof, 2013
**Scellerato*, Thomas Sessler Verlag, Wien
**Battle*, Thomas Sessler Verlag Wien, Uropgefouert am Me 2010, Verein Motif, Bregenz
**Cordoba* no engem Konzept vum Steffen Höld a Christian Strasser, Uropgefouert Mee 2008, Theater An der Gumpendorfer Straße TAG, Wien

## Kuckt och
* Lëscht vu lëtzebuergesche Schrëftsteller

## Um Spaweck
*Dem Raoul Biltgen seng Websäit
Lahn

D**'Lahn**, op Latäin *Lanem*, ass ee vun de rietse Nieweflëss vum Rhäin. Se leeft an Däitschland duerch Nordrhein-Westfalen, duerch Hessen an duerch Rheinland-Pfalz.

## De Laf
D'Lahn huet hir Quell an der Géigend vu Bad Laasphe am Rothaargebirge, leeft duerch Marburg, Gießen, Wetzlar, Weilburg, Limburg, Bad Ems a leeft bei Koblenz an de Rhäin.

Zu Weilburg gëtt et op der Lahn ee vun de wéinege Schëffstunnellen an Däitschland. Gebaut 1844-1847 vum Adolphe vu Lëtzebuerg.

## Nieweflëss a Baachen
Bei Wetzlar leeft d'Dill an d'Lahn.

## Um Spaweck

* Websäit vum Lahndall
Hand (Poker)

De Begrëff **Hand** huet beim Kaartespill Poker zwou Bedeitungen.

En Tour vum Spill gëtt *Hand* genannt. Si fänkt mam Ausdeele vun den Kaarten un an hält op wann ee Spiller gewonnen huet, entweeder well en déi bescht Kaarten hat oder well e seng Matspiller aus der Hand geblufft huet. Et nennt een et *Hand* well en Tour sou laang dauert wéi d'Spiller nach Kaarten op der Hand hunn.

Et sinn awer och déi bescht fënnef Kaarten, déi e Spiller benotze kann. An de Stud and Draw Varianten, bei deene jiddwer Spiller nëmme seng eege Kaarten huet, sinn et déi bescht fënnef Kaarten doraus.
An den Holdem Varianten, bei deenen et och nach Gemeinschaftskaarte ginn, muss sech jiddwer Spiller aus deene bis zu 9 Kaarten déi him zur Verfügung stinn, seng Hand zesummesetzen.

## Um Spaweck
Angela Boeres-Vettor

D**'Angela Boeres-Vettor**, gebuer den 20. Abrëll 1939 zu Crusnes, ass eng franséisch Schrëftstellerin.

D'Angela Boeres-Vettor wunnt zu Lëtzebuerg a schreift Romaner, Gedichter, Erzielungen, Soen an Novellen op Franséisch.

Si ass Member an der *Société des Écrivains Alsaciens et Lorrains* a representéiert zanter 1995 Lëtzebuerg bei der *Fédération Nationale des Associations des Écrivains de Langue Française*. Si schafft och mat bei der Literaturzäitschrëft « Terre Lorraine ».

## Publikatiounen
* Boeres-Vettor, A. (n.d.). Danse Avec Les Fous... [d'Angela Boeres-Vettor].
*Boeres-Vettor, A. (1973). Une croix pour rien. Paris: La pensée universelle.
*Boeres-Vettor, A., & Michels, Gaston. (1989). La dame du fer: Au profit de la restauration de l'église. Virton: Michel frères.
* Boeres-Vettor, A. (1997). Reflets de lune: Nouvelles. S.l.: A. Boeres-Vettor.
*Boeres-Vettor, A. (1999). Dix petits tours aux portes de... Lamour. Paris: Éd. des Écrivains.
*Boeres-Vettor, A., & Steffann, Dominique. (2006). Les enfants du cosmos: Contes fantastiques. S.l.: Les éd. du mouton bleu.
*
*Boeres-Vettor, A. (2011). Poste restante: Nouvelles. Saint-Denis: Edilivre.
*
*
*

## Kuckt och
* Lëscht vu lëtzebuergesche Schrëftsteller
Stina Rautelin

D**'Stina Rautelin**, gebuer als **Stina Agnes Elisabeth Rautelin** de 25. Oktober 1963 zu Helsinki, a gestuerwen de 26. Abrëll 2023 zu Stockholm, war eng schweedesch-finnesch Schauspillerin, déi a Schwede geschafft huet.

Hir Ausbildung huet si zu New York an och an der Theaterhéichschoul zu Helsingfors gemaach.

Si gouf bekannt duerch hir Roll als *Lena Klingström* an der schweedesch-däitscher Krimiserie Kommissar Beck.

## Um Spaweck
Camelopardalis (Stärebild)

De **Camelopardalis** (Giraff) ass e Stärebild vum Nordhimmel.

## Beschreiwung
D'Giraff ass e laangt awer onoffällegts Stärebild.

Tëscht de markante Stärebiller Ursa Major a Cassiopeia souwéi déi hell Stären Polaris (am Grousse Bier) an de Capella (am Auriga) ass eng grouss Fläch, déi keng offälleg Stären huet. An dësem Gebitt läit Giraff, déi nëmmen aus Stäre vun der véierter, fënnefter oder sechster Gréissteklass zesummegesat ass. Den hellste Stär, β Camelopardalis, huet eng visuell Magnitude vu 4,0m.

## Geschicht
An der Antiquitéit goufen d'Stäre vun der Giraff zu kengem Stärebild gezielt. Eréischt den hollännesche Geléierte Petrus Plancius huet de Camelopardalis am Joer 1613 agefouert, fir déi fräi Plaz um Himmel zouzemaachen.

Den däitschen Astronom Jacob Bartsch, en Eedem vum Johannes Kepler huet d'Stärebild a säi *Planisphaerium Stellaris* am Joer 1624 iwwerholl. Hien huet allerdéngs eent an der Bibel ernimmt Reitdéier dra gesinn, op deem d'Rebekka op hir Hochzäit geridden ass. Warscheinlech huet de Bartsch gemengt, datt et sech ëm e Kaméil handelt.

## Himmelsobjeten

### Stären

Den α&nbsp;Camelopardalis, ass mat enger visueller Magnitude vu 4,26m den drëtthellste Stär an der Giraff. Miessunge vum Satellit Hipparcos hunn eng Distanz vu 7.000 Liichtjoer erginn. Well d'Parallaxemiessunge bei wäite Stäre mat groussen Ongenauegkeete verbonne sinn, kéint d'Distanz och nëmme 4.000 Liichtjoer sinn. Bei dem Stär handelt et sech ëm ee masseräiche blo-wäissen Iwwerris.

### Duebelstären

Den β Camelopardalis ass en Duebelstäresystem op enger Distanz vun 1.500 Liichtjoer. Hie besteet aus engem gielen Haaptstär mat der Spektralklass G0 an engem wäiss liichtendem Begleetstär vun der Spektralklass A5. Den Haaptstär huet déi 7fach Mass an déi 32fach Liichtkraaft vun eiser Sonn.

D'System 11 Camelopardalis ass 600 Liichtjoer ewech. Et besteet aus engem blo-wäisse Stär vun der Spektralklass B3 an engem orangë Stär mat der Spektralklass K0.

### Verännerlech Stären

### Messier- an NGC-Objeten

Den NGC 1502 ass en oppene Stärekoup op enger Distanz vu 6.800 Liichtjoer. Endeckt gouf si vum Wilhelm Herschel.

Den NGC 2403 ass eng Galaxie déi ronn 10 Mio. Liichtjoer vun eis ewech ass.

## Kuckt och

## Um Spaweck

*  Astronomie.de: D'Stärebild Cameleopardalis
Agora

Am anticke Griicheland war d**'Agora** (**αγορά**) d'Versammlungsplaz vum Maart vun der Polis. D'Händler a Verkeefer op der Agora goufe Kapeloi genannt. D'Agora war en essentiellen Deel am Konzept vun der Polis an den Aristoteles ass souguer sou wäit gaangen, datt hien d'Barbaren onziviliséiert genannt huet, well si keng Agora haten.

D'Agora vun Athen war awer net nëmmen eng Maartplaz, mä och de Sëtz vun den demokrateschen Institutiounen. 
Hei stoungen de Bouleuterion, wou d'Boulè, de Rot vun de 500, seng Gesetzer virbereet huet, déi vun der Versammlung gestëmmt goufen.
An der Tholos hunn een Zéngtel vun de Bouleuten Dag an Nuet eng Permanence gehat, bis si vu 50 aneren ersat goufen. Op der athenescher Agora war och d'Heliaia, d'Volleksgeriicht, ze fannen.

D'Agora war den Zentrum vum soziale Liewen. Hei ass ee spazéiert an huet ënner Frënn philosophéiert, virun allem am Schiet vun der Stoa Poikilè.

Am Réimesche Räich war de *[[Forum romanum]]* d'Géigestéck vun der griichescher Agora.

## Literatur zum Theema

* Homer A. Thompson an R. E. Wycherley, *The Agora of Athens*, American school of classical studies at Athens, Princeton.
* Roland Martin, *Recherches sur l'agora grecque: études d'histoire et d'architecture urbaines*, E. de Boccard, Paräis, 1951.

## Um Spaweck

*  Ausgruewungen op der athenescher Agora.
*  Fotoe vun der athenescher Agora.
Agora (Homonymie)

**Agora** steet fir:

* eng Plaz am anticke Griicheland, kuckt **[[Agora]]**;
* d'besonnesch algriichesch Plaz zu Athen, kuckt **[[Agora (Athen)]]**;
* eng Programméiersprooch, kuckt **[[Agora (Programméiersprooch)]]**;
* e Mediekonzern a Polen, kuckt **[[Agora S.A.]]**;
* eng Zäitschrëft vun der Kathoulescher Universitéit Eichstätt-Ingolstadt, kuckt **[[AGORA]]**; 
* e Radiosender aus Kärnten, kuckt **[[Radio Agora]]**;
* eng Lëtzebuerger Gesellschaft fir Bauentwécklung, kuckt **[[Agora s.à r.l.]]**.
## Kuckt och
* Forum